**BESEDNI LEVJI KRALJ**

*Brati morate kratko zgodbo o levjem kralju. Navodila so v priročniku.*

*V zgodbi sta velikokrat poimenovana LEV in KRALJ.*

*Poleg tega pa je v tej izmišljeni zgodbi tudi veliko besed, ki se začnejo na LE (npr: le-tako, le-pilo, le-stev, le-nuh, le-opard …) in na KR (npr. kr-astača, kr-tača, kr-t, kr-aj, kr-amp …).*

Nekoč je živel LEVJI KRALJ, ki ni bil samo navaden KRALJ LEVOV marveč je bil prav poseben KRALJ. Spoštovali so ga vsi, od KRastače, do LEoparda in navadnih LEnuhov. Nekega dne si je želel oditi na izlet na nek poseben KRaj, LE da si je na poti do tja premislil. Odločil se je, da bo šel raje na obisk k KRALJU KRokarju, ki je bil priljubljen tudi med LEmurji, pa tudi lastovicami. LE nekaj pa je motilo veverice, da se s tem KRALJEM nikoli niso mogle dobro razumeti – težko je pojasniti, a to, da je imel rad KRvavice, KRompir in kokose, LE LEšnikov pa ni nikoli dobro prenašal, je na njih naredilo tako slab vtis, da ga nikoli niso mogle prenašati. Kakor koli že, LEVJI KRALJ se je torej odpravil na obisk h KRALJU KRokarju, ki nikoli ni maral LEšnikov, vendar pa tega LEVJI KRALJ ni vedel in tako mu je – LEj ga zlomka – za darilo odnesel prav LEpo vrečo LEšnikov.

Na poti je srečal LEpotico, prelepo KRaljico KRokodilov, ki se je ravno KRegala z nekim domnevnim KRadljivcem, ki ji je menda hotel ukrasti LEpo KRilo, ki ji ga je nekoč pred časom podaril njen mož, KRALJ KRokodil. LEVJI KRALJ se je tako ustavil na KRižišču, na katerem se je vse skupaj dogajalo in skušal razrešiti nastalo KRizo in umiriti KRi KRaljice, ki je bila že vsa zaripla v obraz. Hitro se je razjasnilo, da domnevni KRadljivec ni KRiv, kajti KRaljica se je spomnila, da je svoje LEpo KRilo založila v eno izmed omar in da je verjetno tam.

Tako se je naš LEV odpravil naprej, LE da je sedaj malo bolj pohitel in sklenil, da se sedaj ne bo več ustavljal dokler ne pride do KRALJA KRokarja in mu izroči svojo LEpo vrečo LEšnikov, katere je nabral LE zanj. Tako hitro je tekel, da je že skoraj poletel, ko ga je po nekaj kilometrih zagrabilo nekaj v KRižu. Grozen KRč. LEVJI KRALJ je začel razmišljati kaj naj naredi sedaj. Na koncu se je odločil, da naredi iz vsega skupaj LE en KRog naokoli po širjavah savane, ter da se začne vračati proti domu že na prvem naslednjem KRižišču. Tako se je kmalu vrnil domov. Še dobro, kajti KRALJ KRokar, ki ga imajo radi tudi LEmurji, bi bil ob njegovem darilu kar v neprijetnem položaju, pa še veverice bi zamerile LEVJEMU KRALJU, kajti one bi pa z veseljem jedle LEšnike, ki jih je on namenil le KRALJU KRokarju.